यह बात जयराम रमेश ने इसलिए भी कही होगी कि उनको शायद कांग्रेस का भविष्य दिखाई देने लगा है। हालांकि वर्तमान में तो किसी कांग्रेस नेता की हिम्मत नहीं कि वह तमाम खामियों के बाद भी राहुल गाँधी के बारे में कोई विरोधी राय निकाल सके। वह जानता है कि राहुल गांधी के विरोध का परिणाम क्या होगा। ऐसा नहीं है कि कांग्रेस में केवल जयराम रमेश ही कंपकंपा रहे हों, कांग्रेस में कई ऐसे नेता हैं, जो इसी प्रकार उपेक्षा का दंश भोग रहे हैं। वास्तव में जयराम रमेश की बातों का मतलब निकाला जाए तो यह बात आसानी से समझ में आ सकती है कि कांग्रेस में अब केवल अनुभवहीन नेताओं की ही चलेगी। जिसका प्रत्यक्ष दर्शन राहुल गांधी की योजना के मुताबिक बहुत जल्दी ही राजनीतिक पटल पर दिखाई देगा।